open-index/open-wikipedia-markdown huggingface dataset:
En cas de malheur (TV film)

***En cas de malheur*** () je francusko-belgijski
televizijski film snimljen u režiji Jean-Daniela Verhaeghea i premijenro prikazan 2010. godine. Po žanru je kombinacija drame i kriminalističkog filma, a temelji se na istoimenom romanu Georgesa Simenona. Protagonist, čiji lik tumači Didier Flamand, je sredovječni advokat koji mladu i lijepu djevojku (čiji lik tumači Melanie Bernier) na sudu uspješno obrani od optužbe za pljačku. Radnja pokazuje kako sa njom poslije počinje ljubavnu vezu, koja će mu ozbiljno ugroziti brak i karijeru.

Isti je predložak bio prethodno dva puta ekraniziran na filmu - godine 1958. je pod istim naslovom sa Jeanom Gabinom i Brigitte Bardot u glavnim ulogama, te 1998. godine pod naslovom *[[En plein cœur]]* gdje su glavne uloge tumačili Gérard Lanvin i Virginie Ledoyen.

## Uloge
* Line Renaud : Viviane Guérand
* Mélanie Bernier : Lucie
* Didier Flamand : Marc Guérand
* Samuel Labarthe : Sam
* Marie Vincent : la bijoutière
* Agathe Natanson : Corinne
* Françoise Gillard : Noémie

## Izvori

## Vanjske veze
*
CSI: NY (sezona 2)

Druga sezona serije ** je premijerno emitovana na kanalu CBS od 28. septembra 2005. do 17. maja 2006. godine.

## Radnja sezone
U ovoj sezoni je uveden novi lik, detektiv Lindzi Monro. Lindzi Monro je zamenila Ejden Bern koja je dobila otkaz.

## Uloge
 

### Glavna postava
* Gary Sinise ... Mek Tejlor, detektiv I klase i direktor kriminalističke laboratorije u Njujorku
* Meilna Kanakaredes ... Stela Bonasera, detektiv I klase i pomoćnik direktora kriminalističke laboratorije u Njujorku
* Carmine Giovinazzo ... Deni Meser, detektiv III klase
* Vanessa Ferlito ... Ejden Bern, detektiv III klase (glavna postava: epizode 1-2, povremena postava: epizoda 23)
* Anna Belknap ... Lindzi Monro, detektiv III klase (epizode 3-24)
* Hill Harper ... Šeldon Houks, mrtvozornik
* Eddie Cahil ... Don Flek, detektiv odeljenja za ubistva

### Povremena postava
* Robert Joy ... Dr. Sid Hamerbak
* AJ Buckley ... Adam Ros

### Gostujuća postava
* David Caruso ... Horejšio Kejn

## Epizode



## Izvori i napomene
The Drop (film)

***The Drop*** () američka je kriminalistička drama iz 2014. reditelja Mikaela R. Roskama snimljena po motivima iz pripovetke *Sklonište za životinje* Denisa Lihejna koji je takođe napisao scenario za film, a potom i roman pod nazivom *Prljava isporuka*. Glavne uloge tumače  Tom Hardi, Nomi Rapas i  Džejms Gandolfini, kome je ovo ujedno bilo poslednje pojavljivanje na filmu. Protagonista, koga glumi Hardi, je barmen u bruklinskom baru koji služi kao deo mreže za pranje novca čečenskoj mafiji. Radnja prikazuje probleme koji nastanu kada bar bude opljačkan.

U Srbiji je prikazan pod naslovom ***Prljava isporuka***, a u Hrvatskoj pod naslovom ***Prljavi novac***.

## Uloge

## Izvori

## Vanjske veze
* 
* 
* 
*
Hammersmith and Fulham

**Hammersmith and Fulham** ( [Hamersmit i Fulam]) službeno engleski *Royal Borough of Hammersmith and Fulham*, neformalno samo *Hammersmith*, je jedan od 33 borougha metropolitanske grofovije Greater London, odnosno jedan od 14 borougha *Unutrašnjeg [[London]]a* (Inner London) u kom živi 179,410 stanovnika

## Geografija

Hammersmith i Fulham prostire se sjeverno od rijeke Temze i zapadno od Borougha Kensington and Chelsea.

U njemu se nalaze kvartovi (od sjevera prema jugu); Wormwood Scrubs, White City, Shepherd’s Bush, Hammersmith i Fulham.Cijeli  Hammersmith i Fulham nekad je bio dio historijske Grofovije Middlesex.

## Historija

Današnji Borough Hammersmith and Fulham osnovan je 1965. spajanjem dotadašnjih metropolitanskih borougha Fulham i Hammersmith.

Borough je pretežno rezidencijalni, sa velikim stambenim zgradama iz 19. vijeka. Na njegovom jugu leži Palača Fulham izgrađena početkom 16. vijeka, ona je sve do 1973. bila rezidencija londonskih biskupa, danas je pretvorena u muzej. Na sjeveru borougha nižu se zone gusto izgrađenih stambenih kvartova sve do pustopoljine - Wormwood Scrubs, gdje se nalazi istoimeni zatvor izgrađen od 1874 do 1890. koji je i danas u funkciji.

## Znamenitosti

U boroughu se nalazi sajamski izložbeni centar Olympia i sjedište BBC-a sa glavnim studijima. U Hammersmithu se nalazi kuća Kelmscott, u kojoj je 18 godina živio William Morris, danas je u njoj sjedište udruženja njegovih sljedbenika. Tu se nalazi i plesna dvorana - Palais de Danse (Hammersmith Palais) otvorena 1919. i kuća Dove iz 17. vijeka, u kojoj od 1796. radi kavana i gostionica.

Kvartovi Fulham, Shepherd’s Bush i Hammersmith imaju velike trgovačke centre.

### Sport

Hammersmith i Fulham je poznat po nogometnim klubovima; Chelsea F.C., Fulham F.C. i Queen’s Park Rangers F.C., koji u Hurlingham parku imaju stadione na kojima igraju - Stamford Bridge, Craven Cottage i Loftus Road.

Svake godine kod mosta Putney starta Utrka čamaca Oxforda i Cambridgea, a kraljjičin klub iz Barons Courta poznat je po teniskom turniru.

## Pobratimski gradovi

* Anderlecht, Belgija
* Boulogne-Billancourt, Francuska
* Neukölln, Njemačka

## Reference

## Vanjske veze

* Hammersmith and Fulham council
Science Museum

**Science Museum** (prevedeno *Muzej [[nauka|nauke]]*) je jedan od tri velika muzeja u londonskom muzejskom kvartu Albertopolisu, ostala dva su Natural History i Victoria and Albert.

## Karakteristike
Science Museum je sjedište britanskog Nacionalnog muzeja nauke i industrije, i jedan od najvećih muzeja nauke i tehnologije u svijetu.

Muzej nauke ima korijene u prvoj Svjetskoj izložbi koja je održana 1851. Nakon izložbe je odlučeno da bi se neki od eksponata mogli trajno izložiti u budućem Muzeju proizvodnje koji bi se izgradio u South Kensingtonu. Zbog tog je muzej kad je otvoren 1857, pokrivao nauku ali i umjetnost, ta situacija potrajala je do 1909. kad su ta dva odjela i formalno odvojena. Odjel umjetnosti postao je  jezgra Muzeja Victoria and Albert.

Današnji kompleks zgrada muzeja, koje je projektirao Richard Allison, građen je i otvoren za javnost u fazama u periodu od 1919-28. Od tad pa sve do 1961. muzej je u nekoliko navrata proširivan. Najnovije proširenje je dogradnja ulaznog krila muzeja, koje je otvoreno 2000. U njemu se nalazi odjel posvećen suvremenoj i budućoj nauci sa kino dvoranom IMAX.

Science Museum se fokusira na predstavljanje nauke i njezine primjene u industriji i svakodnevnom životu, kako iz historijske tako i iz suvremene perspektive. Kako bi se jasnije mogli vidjeti ključni motori razvoja i pogonske snage napretka od medicine, rafineranja nafte, mjerenja vremena, razvoja kompjutora, istraživanja svemira, ekstrakcije i distribucije prirodnog plina, proizvodnje željeza i čelika do razvoja avijacije. To su neke od tema koje se tumače muzejskim eksponatima. 
Jedan od odjela muzeja zvan lansirna rampa, omogućuje posjetiteljima da se upoznaju sa bazičnim naučnim pojmovima preko eksperimenata i demonstracija.

Science Museum zajedno sa  Nacionalnim muzejem željeznice  iz Yorka (otvoren 1975.) i Nacionalnim muzejom fotografije, filma i televizije iz Bradforda (otvoren 1983.) formira Nacionalni muzej nauke i industrije.

## Reference

## Vanjske veze

* Službene stranice muzeja
Don Juan 73

***Don Juan 73 ou si Don Juan était une femme*** () je francusko-italijanski igrani film snimljen 1973. godine u režiji Rogera Vadima. Protagonistica, koju tumači Vadimova bivša supruga Brigitte Bardot je mlada, lijepa i senzualna žena koja za sebe vjeruje da je moderna reinkarnacija Don Juana. Radnja prikazuje kako dolazi katoličkom svećeniku na ispovijed te mu prepričava kako je brutalno zavodila i iskorištavala muškarce, ali i jednu ženu (čiji lik tumači Jane Birkin).

*Don Juan 73* je, prema Vadimovim riječima, trebao predstavljati svojevrsni komentar, odnosno odraz seksualne revolucije i feminističkih trendova modernog svijeta u kome su žene u seksu pronašle sredstvo oslobođenja od muške dominacije, odnosno preuzele muške dominantne uloge. Također je trebao predstavljati svojevrsno zatvaranje kruga, odnosno film kojim su Vadim i Bardot završili svoju suradnju započetu sa trijumfalnim filmom *[[I Bog stvori ženu (film, 1956)|I Bog stvori ženu]]* sedamnaest godina ranije. Sama Bardot je izjavljivala da će joj taj film biti posljednji ili pretposljednji u karijeri, a što se na kraju i ostvarilo.

## Uloge
* Brigitte Bardot : Jeanne
* Jane Birkin : Clara
* Maurice Ronet : Pierre
* Mathieu Carrière : Paul
* Robert Hossein : Prevost
* Michèle Sand : Léporella
* Robert Walker Jr. : le guitariste
* Dominique Zardi : un pilier de bar
* Jenny Arasse : étudiante

## Vanjske veze
*
Tom Rob Smith

**Tom Rob Smit** (); London, 1979) engleski je književnik rođen u Londonu. Proslavio se pišući trilere u kojim je glavni lik Lav Demidov, policijski inspektor u Sovjetskom Savezu.

Smit je završio koledž Kembridž, i nakon završetka studiranja dobio je stipendiju. Odlučio je da talenat za pisanje unapredi na univerzitetu Parvin u Italiji. Pre nego što je prodao svoj prvi scenario, radio je kao pisac i scenarista za više televizijskih serija. Radnja njegovog prvog romana, *Dete 44*, smeštena je u Sovjetski Savez 1953, a tema je inspirisana stvarnim slučajem serijskog ubice Andreja Čikatila. Roman je preveden na 36 jezika. Na osnovu knjige snimljen je istoimeni film 2015. sa Tomom Hardijem i Gerijem Oldmanom u glavnim ulogama. Smit je dobio Galaksi nagradu 2009. godine, za najboljeg novog pisca. Napisao je scenario za britansku mini-seriju *[[Londonski špijun]]*, koja je premijerno prikazana na jesen 2015.

Smit je otvoreno gej i živi zajedno sa Benom Stivensonom, filmskim i TV-producentom i bivšim urednikom Dramskog programa BBC-ja.

## Romani
* *[[Child 44]]* (2008). 
* *[[The Secret Speech (roman)|The Secret Speech]]* (2009). 
* *[[Agent 6]]* (2011). 
* *[[The Farm (roman, Smith)|The Farm]]* (2014). 

## Scenariji
* *[[London Spy]]* (2015)

## Reference

## Literatura
*
*
*
*
*

## Vanjske veze
*
*
Joel Kinnaman

**Čarls Džoel Nordstrom Kinaman** (, rođen 25. novembra 1979. u Stokholmu, Švedska) poznatiji kao Džoel Kinaman je švedsko-američki filmski i televizijski glumac.

Kinaman se rodio u Švedskoj gde mu je otac za vreme vijetnamskog rata našao utočište kao dezerter iz američke vojske. Karijeru je počeo relativno kasno, ali je pažnju domaće publike privukao godine 2010. triler filmom *[[Snabba Cash (film)|Snabba Cash]]*. Posle nje su ga zapazili i holivudski producenti te ga angažovali za niz zapaženih filmova i TV-serija među kojima se ističe američka verzija danske TV-serije *Zločin*.

## Vanjske veze
*
*
* 
*
Ukradena žudnja

je japanski crno-bijeli igrani film snimljen 1958. godine u režijiShoheija Imamure, kome je to predstavljao režijski debi. Po žanru je drama, a predstavlja adaptaciju istoimenog romana Toko Kona. Protagonisti su pripadnici trupe putujućih glumaca čiji je život rastrzan između privrženosti tradicionalnom kabuki teatrom, i modernim striptiz predstavama. U filmu su mnogi kasniji kritičari pronašli teme koje će obilježiti kasniju Imamurinu kinematografiju, a koji su se posebno odnosili na seks i položaj marginalnih grupa u japanskom društvu.

## Cast
* Osamu Takizawa - Taminosuke Yamamura
* Shinichi Yanagisawa - Ezaburo Yamamura
* Hiroyuki Nagato - Shinichi Kunida
* Kō Nishimura - Kanji Takada
* Toshio Takahara - Eisuke Kato
* Shojiro Ogasawara - Tominachiro Kobayashi
* Tomio Aoki
* Nobuo Kawakami - Policajac

## Vanjske veze
* 
*  http://www.nikkatsu.com/movie/detail.html?mid=20245
Shiroi Kyotō

***Shiroi Kyotō*** (白い巨塔; doslovno "Bijeli toranj") je japanski crno-bijeli igrani film snimljen 1966. godine u režiji Satusa Yamamota. Po žanru je drama i predstavlja adaptaciju istoimenog romana Toyoka Yamasakija. Radnja se događa na fiktivnom univerzitetu Naniwa i njegovoj klinici, te pokazuje kako tamošnji ljekari u nastojanju da ostvare prestiž i visoki položaj međusobno spletkare i zanemaruju svoju profesionalnu etiku i brigu od pacijentima. Film je napravljen u cinema verite stilu te se isticao za tadašnje standarde izuzetno naturalističkim prikazom kirurških operacija. Osvojio je cijeli niz prestižnih nagrada.

Yamamotov roman je ekraniziran još dva puta u obliku TV-serije - 1978. i 2003. godine.

## Uloge
*Jiro Tamiya - Goro Zaizen
*Eijiro Tono - Profesor Azuma
*Takahiro Tamura - Shuji Satomi
*Eitaro Ozawa - Profesor Ugai
*Eiji Funakoshi - Profesor Kikukawa
*Osamu Takizawa - Profesor Funao
*Kenjiro Ishiyama - Mataichi Zaizen
*Yoshi Kato - Profesor Okouchi
*Teruko Kishi - Masako
*Mayumi Ogawa - Keiko
*Shiho Fujimura - Saeko
*Toshio Takahara - Tsukuda
*Mizuho Suzuki - Hitoshi Sekiguchi

## Vanjske veze
*
Shinjū Ten no Amijima (film)

je japanski crno-bijeli igrani film snimljen 1969. godine u režiji Masahira Shinode. Predstavlja adaptaciju istoimene klasične *[[bunrakku]]* (lutkarske) drame Monzaemona Chikamatsua. U filmskoj verziji su lutke zamijenili živi glumci i glumi, s time da su zadržani tradicionalni *[[kuroko]]* (u crno odjeveni i "nevidljivi") pomoćnici. Radnja je smještena na početak 18. vijeka i prikazuje kako se siromašni trgovac Jihei (čiji lik tumači Kichiemon Nakamura) zaljubi u kurtizanu Koharu (čiji lik tumači Shinodina supruga Shima Iwashita) koja se također zaljubi u njega, ali i kako će ih siromaštvo i društvene konvencije natjerati da sebi oduzmu život. *Samoubistvo ljubavnika na Amijimi* je zbog neobičnog stila doživjelo brojne pohvale i osvojilo brojne prestižne nagrade, te se smatra jednim od najboljih ostvarenja japanske kinematografije svog vremena.

## Uloge

* Kichiemon Nakamura : Jihei
* Shima Iwashita : Koharu / Osan
* Shizue Kawarazaki : Osanina majka
* Tokie Hidari : Osugi
* Sumiko Hidaka : Gostioničarka
* Yûsuke Takita : Magoemon
* Hôsei Komatsu : Tahei
* Takashi Sue : Vlasnik trgovine
* Masashi Makita : Gost
* Makoto Akatsuka : Sangorô
* Unko Uehara : Otama
* Shinji Tsuchiya : Kantarô
* Kaori Tozawa : Osue
* Yoshi Katō : Gosaemon
* Kamatari Fujiwara : Denbei
* Jun Hamamura : 

## Reference

## Vanjske veze
* 
* Criterion Collection essay by Claire Johnston 
* 
* New York Times review by Roger Greenspun
* Double Suicide on Rotten Tomatoes
Child 44 (film)

***Dete 44*** () je američko-britansko-češko-rumunsko-ruski kriminalistički triler reditelja  Danijela Espinoze snimljen 2015.. Temelji se po istoimenom romanu Toma Roba Smita, koji je bio inspirisan istinitim događajima koji su se dogodili u Sovjetskom Savezu 1970-ih i 1980-ih, odnosno slučajem serijskog ubice Andreja Čikatila. Radnja se događa 1953. pred sam kraj Staljinove ere, a protagonist, čiji lik tumači Tom Hardi, je oficir tajne policije MGB koga, nakon što je pokušao istražiti smrt koleginog sina za koji veruje da je delo poremećenog manijaka, degradiraju i pošalju u provincijski gradić, ali gde on i dalje nastavlja pokušaje da razvetli zločin.

*Dete 44* je doživelo ne samo komercijalni neuspeh, nego i izuzetno loše kritike, pri čemu se posebno isticalo to da svi likovi, iako među njima nema nijednog ne-Rusa, govore engleski sa "teškim" ruskim naglaskom, a zbog čega je proglašen "slučajnom samoparodijom". Takođe je imao i probleme sa distribucijom u Rusiji, gde je tek pred premijeru skinut sa bioskopskog repertoara, a što se tumačilo nesklonošću tamošnjih vlasti prema negativnom prikazu sovjetske ere, odnosno shvatanjem filma kao dela anti-ruske propagande u svetlu novog zaostrašavanja odnosa Rusije i zapadnih država.

## Glavne uloge

## Povezano
**[[Citizen X]]*

## Izvori

## Vanjske veze
*
Barking and Dagenham

**Barking and Dagenham ** ( [Barking i Dagenam]) službeno engleski *London Borough of Barking and Dagenham *, je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 201,979 stanovnika.

## Geografija

Barking i Dagenham je rubni borough metropolskog Londona koji se prostire istočno od centra grada na sjevernoj obali rijeke Temze.

U njemu se nalaze kvartovi; Barking, Becontree i Dagenham i dijelovi kvartova Marks Gate i Becontree Heath.

## Historija

Današnji Borough Barking and Dagenham  osnovan je 1965. spajanjem najvećeg dijela dotadašnjih metropolitanskih borougha Dagenham i Barking, koji su nekad bili dio historijske Grofovije Essex.

Od 7 do sredine 16. vijeka, život u tom kraju bio je koncentriran oko Opatije Barking (osnovana oko 666), koja je sve do raspuštanja samostana 1530-ih, bila jedan od najmoćnijih benediktinskih opatija u Engleskoj. William Osvajač boravio je u Opatiji Barking za vrijeme dok mu se gradio normanski donžon (to je današnji *White Tower* u Londonskom Toweru).

Barking je bio važna ribarska luka sve do 19. vijeka i dolaska željeznice, tad je povrtlarstvo postalo glavna privredna aktivnost. I ona je prestala 1920-ih kad je po planu Londonskog grofovijskog vijeća izgrađeno veliko stambeno naselje -Becontree, uz koje je ubrzo izniklo puno industrijskih pogona.

## Znamenitosti

Ruševine opatije od koje je danas preostao samo ulazni toranj - Curfew iz 15. vijeka, leže pored parohijske crkve sv Margarete iz 15. vijeka, u kojoj se moreplovac James Cook oženio 1762.

Palača od crvene cigle *Eastbury*, tlocrta u obliku slova - **H** s kraja 16. vijeka još je uvijek dobro očuvana.
U nevelikom dvorcu *Valence* iz 17. vijeka nalazi se muzej koji čuva i izlaže lokalne umjetnine i kolekciju portreta Fanshawe.

Ostale značajne građevine su crkva Sv Petra i Pavla građena od 12 do 13. vijeka i gostionica Cross Keys iz 15. vijeka.

Od velikih javnih parkova u boroughu se nalaze Old Dagenham, Parsloes i Mayesbrook.

## Privreda

U današnjem boroughu najveći privredni pogoni su; tvornica automobilske kompanije Ford kemijska tvornica kompanije Sanofi i velika termoelektrana građena u fazama od 1925. do 1981.

## Pobratimski gradovi

* Witten, Njemačka
* Tczew, Poljska

## Reference

## Vanjske veze

* London Borough of Barking and Dagenham Council
Before Sunrise

***Pre svitanja*** () američka je ljubavna drama iz 1995. koju je režirao Ričard Linklejter po scenariju koji je napisao sa Kim Krizan.

Radnja prati mladog Amerikanca Džesija (Itan Hok) i mladu Francuskinju Selin (Žili Delpi) koji se upoznaju putujući vozom po Evropi i odlučuju da zajedno siđu u Beču, gde provode jedan dan. Film nema klasičan zaplet nego prikazuje razgovore između Džesija i Selin dok šetaju Bečom, u kojima iznose svoje stavove o životu, ljubavi i drugim temama.

Film je premijerno prikazan na Filmskom festivalu Sandens 27. januara 1995, a ubrzo nakon toga i na Berlinskom filmskom festivalu gde je Linklejter osvojio nagradu Srebrni medved za najboljeg režisera. Naišao je na hvalospeve kritičara i uz nastavke *[[Pre zalaska sunca]]* (2004) i *[[Pre ponoći]]* (2013)  često se navodi kao jedan od najboljih ljubavnih filmova svih vremena.

## Sinopsis

Film počinje kad Jesse upoznaje Celine na vlaku za Pariz. Započnu razgovarati u vlaku. Jesse putuje u Beč dok Celine odlazi u Pariz nakon što je posjetila svoju majku u Budimpešti.

Kad dođu do Beča, Jesse upita Celine da mu se pridruži. Jesse uvjeri Celine riječima kako će za 10 ili 20 godina, možda biti nesretna u braku i možda će se pitati kojim bi tokom išao njen život da je izabrala drugog muškarca, te da joj je ovo šansa da upozna samu sebe i da upozna njega. Njegovim riječima, on se opisuje kao "isti dosadni nemotivirani muškarac". Jesse bi trebao uhvatiti let za SAD rano ujutro, te čak nema dovoljno novca kako bi unajmio sobu preko noći, te on i Celine odlučuju kružiti ulicama Beča. Razmjenjuju svoja mišljenja i poglede na život i ljubav.

Negdje tokom noći, pronađu zajedničku romantičnu točku i spavaju zajedno u parku. Film završava idući dan na željezničkoj postaji, gdje si oboje obećaju kako će se naći na istom mjestu za 6 mjeseci.

## Izvori

## Vanjske veze
* 
* 
* 
* 
* Map with references to the shooting locations of ''Before Sunrise'' in Vienna
Kazoku (film)

je japanski igrani film snimljen 1970. godine u režiji Yojija Yamade. Po žanru je drama, a protagonisti su članovi porodice siromašnih rudara sa otoka Kyushu koji se odlučuju napustiti rodni kraj smatrajući da ih čeka bolji život na sjevernom otoku Hokkaido. Radnja prikazuje kako ih na putu čekaju brojne poteškoće i tragedije. Film je dobio brojne prestižne nacionalne nagrade.

## Reference

## Vanjske veze
*
Ceremonija (film, 1971)

je japanski igrani film snimljen 1971. godine u režiji Nagise Oshime. Protagonist, čiji lik tumači Kenzo Kawarasaki, je mladić koga telegram o smrti rođaka potiče da se sjeća svog odrastanja u klanu Sakurada, čiji se život velikim dijelom odvijao oko strogo formalnih ceremonija vezanih uz pogrebe i vjenčanja njegovih članova. Radnja kroz flashbackove prikazuje kako se kroz inzistiranje na tradiciji nauštrb interesa mlađih članova porodice poput njega krile mračne istine o lošim porodičnim financijama i incestu. Film, koga je Oshima kasnije objašnjavao kao alegoriju na političke i kulturne prilike u poratnom Japanu, gdje su starije generacije još uvijek čvrsto vezane uz predratna shvaćanja, a mlađe previše uplašene da bi ih izazvale, je kritičarima postao zanimljivim i zbog Oshiminog stila, pri čemu se usprkos ne-linearne naracije i kršenja pravila rampe, često odaje počast Yasujirou Ozuu i njegovoj znamenitoj *[[Tokijska priča|Tokijskoj priči]]*. Film je osvojio nekoliko prestižnih nagrada i Oshimu učinio jednim od najpoznatijih imena japanske kinematografije.

## Uloge
* Nobuko Otowa ... Sakurada Shizu 
* Kenzo Kawarasaki ... Masuo
* Kei Sato ... Kazuomi, djed
* Atsuko Kaku ... Ritsuko
* Atsuo Nakamura ... Terumichi
* Akiko Koyama ... Setsuko
* Fumio Watanabe ... Susumu
* Kiyoshi Tsuchiya ... Tadashi
* Hosei Komatsu ... Sakurada Isamu
* Eitaro Ozawa ... Tachibana Takeyo

## Reference

## Vanjske veze

* 
*
Shinobu Kawa

je japanski crno-bijeli igrani film snimljen 1972. godine u režiji Keija Kumaija. Po žanru je ljubavna drama, a temelji se na romanu Tetsua Miure. Radnja prikazuje kako mladi student u jednom restoranu upoznaje konobaricu te sa njom započinje ljubavnu vezu usprkos toga što je djevojčina porodica opterećen siromaštvom, bolešću i raznim tragedijama.

## Uloge
* Komaki Kurihara ... Shino
* Gô Katô ... Tetsuro
* Yasushi Nagata ... Tetsurov otac
* Kaneko Iwasaki ... Kayo - kratkovidna sestra
* Kinzô Shin ... Shiin otac
* Hisako Takihana ... Tetsurova majka
* Yûsuke Takita ... Yukifusa Kimura
* Hisashi Igawa ... Tetsurov stariji brat
* Yasushi Kachi ... Fumiya
* Karin Yamaguchi ... Aya
* Kin Sugai ... Putnik koji želi dobru sreću
* Toshie Kimura ... Okami

## Reference

## Vanjske veze
*
Kera Tamara

**Kera Tamara** (bug. Кера Тамара) bila je princeza Bugarske te supruga osmanlijskog sultana Murata I.

## Život
### Porijeklo Tamare
Tamara je bila kći cara Bugarske Ivana Aleksandra i njegove druge supruge, carice Sare Teodore te tako sestra bizantske carice Kerace Marije.

### Prvi brak
Tamarin je prvi muž bio neki despot Konstantin, čije je podrijetlo nepoznato.

### Drugi brak
Nakon smrti Tamarinog oca, Tamarin brat Ivan Šišman je došao na bugarsko prijestolje. Osmanlijski sultan Murat I zatražio je Tamaru za ženu kako bi mir između Bugarske i Osmanlijskog Carstva potrajao. Tamara je bila poznata po ljepoti, a već je ionako bila udovica. Caru Ivanu se sultanova želja nije svidjela. Ipak, godine 1378., car je svoju sestru predao sultanu Muratu, koji je smjestio Tamaru u svoj harem u Bursi. Tamara, koja je bila kršćanka, nije htjela prijeći na islam.

## Izvori
Gülçiçek

**Gospa Gülçiçek** („cvijet ruže”; osmanski turski: گلچیچک خاتون‎ , turski: *Gülçiçek Hatun*,  grčki: Γκιουλτσιτσέκ Χατούν; umrla u Bursi) bila je prva supruga trećeg osmanskog sultana, Murata I te majka sultana Bajazida I Yıldırıma.
## Biografija
Prema turskoj tradiciji, Gülçiçek je isprva bila konkubina jednog anatolskog princa, Aclan-bega, ali ju je osmanlijski sultan Orhan oteo oko 1344. te se ona udala 1359. za Orhanova sina, princa Murata, koji je naslijedio oca 1362.

Sinovi Gülçiçek i Murata bili su sultan Bajazid I i princ Yahşi-beg.

Gülçiçek je dala sagraditi džamiju u Bursi, gdje je i pokopana.

## Izvori

* Yavuz Bahadıroğlu, *Resimli Osmanlı Tarihi*. Nesil Yayınları, 2009. .
Law & Order: UK

***Zakon i red: Velika Britanija*** (engleski ***Law & Order: UK***) je bila britanska kriminalistička serija koju je stvorio Dick Wolf. Serija se od svoje premijere 23. veljače 2009., pa do prekida emitiranja 11. lipnja 2014. emitirala na ITV-u. Radnja serije bila je smještena je u Londonu i podijeljenja je na dio u kojem policija istražuje slučaj i traži krivca i dio u kojem tužiteljstvo proganja krivce na sudu.

## Format
Serija se od dva dijela: prvi dio u kojem detektivi istražuju slučaj, a drugi dio u kojem tužiteljstvo sudski proganja osumnjičene.

Robert Glenister na početku svake epizode čita uvod u seriju:

*U sudskome sustavu, narod predstavljaju dvije odvojene, ali jednako važne skupine:<br />detektivi koji istražuju zločine i kraljevski tužitelji koje gone počinitelje. Ovo su njihove priče...*

## Likovi

*Zakon i red: Velika Britanija* je, kao i originalni "Zakon i red", poznat po mnogim izmjenama u glumačkoj postavi. 

No, jedan glumac je izmika, a to je Bradley Walsh koji je jedini bio u celoj seriji. 

## Glumačka postava
### Sezone 1-4
Na početku serije u glavnu postavu ulaze Bradley Wals, Jamie Bamber, Harriet Walter, Ben Daniels, Freema Agyeman i Bill Paterson. Na kraju četvrte sezone Daniels i Paterson napuštaju seriju. 

### Sezone 5-6
Dominick Rowan i Peter Davison se pridružuju postavi na početku 5. sezone. Nakon 5. sezone Bamber napušta glavnu postavu, a njega zamjenjuje Paul Nichols u 6. sezoni. Na kraju 6. sezone Walterova i Agyemanova napuštaju seriju.

### Sezona 7
Na početku 7. sezone Paterson Joseph i Georgia Taylor zamjenjuju Walterovu i Agyemanovu. Paul Nichols napušta glavnu postavu na kraju sezone.

### Sezona 8
Na početku 8. sezone Ben Bailey Smith zamjenjuje Nicholsa. Paterson Joseph je napustio seriju u pretposljednjoj epizodi i njega je u posljednjoj epizodi zamjenila Sharon Small.

## Epizode

## Emitiranje
Serija *Zakon i red: Velika Britanija* se emitovala u Britaniji na kanalu ITV.
Albertopolis

**Albertopolis** je ime kvarta u londonskom Boroughu Kensington and Chelsea u kom je koncentrirano najviše kulturno  obrazovnih institucija. Nazvan je tako po idejnom začetniku njegove izgradnje - Pricu Albertu, mužu kraljice Viktorije.
 
## Opis i historija

Albertopolis leži u South Kensingtonu, tu se nalazi čitav niz institucija, od  velikih muzeja; Victoria and Albert, Science i Natural History, obrazovnih institucija; Royal College of Art, Imperial College, Royal College of Music, Royal College of Organists, Kraljevsko geografsko društvo, Nacionalni arhiv zvuka (muzike) do koncertne dvorane Albert Hall.

Korijeni Albertopolisa leže u Svjetskoj izložbi koja je održana 1851. Nju je za 5 mjeseci posjetilo 6 milijuna posjetitelja, i uspjela donjeti profit od 180,000 funti, za ono vrijeme enormni novac.

Pricu Albertu koji je bio u organizacionom odboru izložbe toliko se dopala ideja povezivanja umjetnosti i tek niknule industrije, kao i njen edukativni karakter na široke mase, da je inzistirao da ona dobije trajni karakter u budućem muzeju koji bi za temu imao  - primjenu likovne umjetnosti u industriji, ono što danas zovemo - primijenjena umjetnost. A htio je i da se najvrijedniji eksponati kupljeni na izložbi - trajno sačuvaju. Zbog tog je novac zarađen na izložbi uložen za kupnju terena za budući muzej, a to je bio prostor južno od Hyde Park tada zvan - *Brompton*.

Prva originalna zgrada muzeja, nastala je na osnovi skica koje je napravio Princ Albert, a razradio njemački arhitekt Gottfried Semper. To je bila masivna građevina čelične konstrukcije, bačvastog svoda - pa su je zbog tog nazvali *Bromptonski kotlovi*.

Muzej se isprva zvao *Museum of Ornamental Art*, nešto kasnije *South Kensington Museum* i nakraju Victoria and Albert Museum. Kako je veza između umjetnosti i nauke tokom godina oslabila, došlo je do razvajanja tog muzeja i gradnje novih građevina.

## Reference

## Vanjske veze
* ''Albertopolis'' na portalu Riba
Nacionalna galerija, London

**National Gallery** (prevedeno *[[Nacija|Nacionalni]] [[muzej]]*) je muzej umjetnosti u Londonu, u kojem se nalazi britanska nacionalna kolekcija evropskog slikarstva. Nalazi se na sjevernoj strani Trafalgar Squara u Westminsteru.

## Karakteristika i historija
Nacionalna galerija osnovana je 1824., kad je britanska vlada kupila kolekciju od 38 slika pokojnog trgovca nekretnina Johna Juliusa Angersteina (1735-1823). Kolekcija je prvi put izložena 10. maja iste godine u Angersteinovoj kući na broju 100 u ulici Pall Mall. Ali je već 1838. bila otvorena za javnost u svojim današnjim prostorijama na Trafalgar Squaru.

Tu neoklasicističku građevinu, projektirao je arhitekt Williama Wilkins. Od tad je ta palača više puta dograđivana, prvi put 1860., pa nakon tog 1876., 1886. i 1975. godine. Posjednji put 1991. kad je američki arhitekt Robert Venturi dogradio Sainsbury krilo.

U Nacionalnoj galeriji su se do otvaranja susjedne Galerije Tate 1897. čuvala i izlagala djela suvremene britanske umjetnosti. Također su sve do 1856. u Nacionalnoj galeriji bili pohranjeni historijski portreti koji su danas smješteni u National Portrait Gallery.

Muzej danas ima preko 2.000 slika, što nije puno, ali je po mnogima najveći reprezentativni uzorak evropskog slikarstva u svijetu. To je najveća kolekcija talijanskih renesansnih slika izvan Italije, s djelima većine velikih firentinskih i venecijanskih majstora iz tog razdoblja.

Pored tog muzej ima i impresivni fundus radova raznih britanskih, nizozemskih francuskih, španjolskih i flamanskih slikara od 15. do 19. vijeka. Među umjetnicima zastupljena su djela Leonarda, Rafaela i Vermeera.

Muzej pored tog ima i relativno malu ali vrijednu kolekciju francuskih impresionista i postimpressionista, i većinu slika izlaže.


datoteka:Piero,_battesimo_di_cristo_04.jpg|Piero della Francesca, *Krštenje Kristovo*, 1448.-50.
datoteka:Leonardo da Vinci Virgin of the Rocks (National Gallery London).jpg|Leonardo da Vinci, *[[Bogorodica na stijenama]]*, 1483.-86.
datoteka:Titian Bacchus and Ariadne.jpg|Tizian, *Bakho i Arijadna*, 1520.-33.
datoteka:Mr and Mrs Andrews 1748-49.jpg|Thomas Gainsborough, *[[Gospodin i gospođa Andrews]]*, 1748.-49.


## Reference

## Vanjske veze

* Službene stranice muzeja
Waltham Forest

**Waltham Forest** ( [Voltam Forest]) službeno engleski *London Borough of Waltham Forest*, je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 271,170 stanovnika.

## Geografija

Waltham Forest leži na sjeveroistočnom rubu metropole, pored londonskog zelenog pojasa. Sa sjevera graniči sa Grofovijom Essex, sa istoka sa Boroughom Redbridge a sa zapada rijekom Lea i lancem akumulacionih jezera koja snabdjevaju metropolu.

U okviru njegovih granica leže kvartovi (od sjevera prema jugu); Chingford, Highams Park, Chapelend, Higham Hill, Walthamstow, Snaresbrook (djelomično), Leyton i dijelovi Leytonstona i Forest Gata.

## Historija

Današnji Borough Waltham Forest  osnovan je 1965. spajanjem dotadašnjih borougha Chingford, Leyton i Walthamstow, koji su nekad bili dio historijske Grofovije Essex.

U Domesday Booku iz 1086. su neka od tih imena dokumentirana, tako je Chingford naveden kao - *Cingefort* , a to je značilo šljunčani gaz, Layton je dokumentiran pod imenom Leintune (farme na Rijeci Lea), a Walthamstow kao - *Wilcumestou* (mjesto gdje su gosti dobro došli ili Sveto mjesto dobrodošlice). Današnje ime - Waltham Forest izvedeno je iz kasnijeg imena *Walthamstow*.

Ostaci rimskog i saksonskog naselja iskopani su u Leytonu, a i rimski put prolazio je kroz borough. Čitav taj kraj ostao je uglavnom ruralni sve do dolaska željeznice u 19. vijeku.

Nakon bombardiranja u Drugom svjetskom ratu, veći dio teritorija je prenamjen u područje stambene visokogradnje.

## Znamenitosti i privreda

U Chingfordu je od 1543. bio lovački dom kraljice Elizabete I, u njemu je danas smješten Muzej Epping Forest, zgrada je restaurirana 1900. i 1991. Drugi značajni muzej lokalne historije nalazi se u Walthamstowu u zgradi iz 1730.

U neoklasicističkoj vili - Water, u Parku Lloyd je tokom 19. vijeka živio umjetnik, pjesnik i socijalist William Morris. Tu se školavao državnik i književnik Benjamin Disraeli, a pred kraj svog života u Leytonu je živio katolički kardinal Nicholas Wiseman.

Waltham Forest je pretežno stambeno predgrađe, ali ima i nešto industrijskih zona. Parkovi i zelene površine pokrivaju oko 1 / 8 borougha, uključujući šume; Larks, Epping i park Ridgeway.

Etničke manjine, a to su uglavnom doseljenici iz Južne Azije i Kariba čine 1 / 4 stanovnika.

## Pobratimski gradovi

* Wandsbek, Njemačka
* Saint-Mandé, Francuska

## Reference

## Vanjske veze

* London Borough of Waltham Forest
Law & Order: UK (sezona 1)

Dolje se nalazi popis epizoda američke TV-serije ***[[Law & Order: UK]]*** od njene premijere u sezoni (2009).

## Format

Bradley Walsh, Jamie Bamber, Harriet Walter, Ben Daniels, Freema Agyeman i Bill Paterson ulaze u glavnu postavu.

## Uloge
* Bradley Walsh – Ronnie Brooks
* Jamie Bamber – Matt Devlin
* Harriet Walter – Natalie Chandler
* Ben Daniels – SCP James Steel
* Freema Agyeman – JCP Alesha Phillips
* Bill Paterson – DCP George Castle

## Epizode




## Izvori i napomene
Tate Britain

**Tate Britain** (od 1897. do 1932. zvao se *Nacionalna galerija britanske umjetnosti* a od 1932. do 2000. *Galerija Tate*) je londonski muzej umjetnosti, koji čuva i izlaže djela isključivo britanskih umjetnika.

Tate Britain nalazi se na aveniji Millbank nešto južnije od Trafalgar Squara u londonskom kvartu City of Westminster.

## Karakteristika i historija
Industrijalac Henry Tate (1819.-1899.) koji se obogatio na šećeru, ponudio je 1889. svoju kolekciju umjetnina britanskoj vladi, ali kako za nju nije bilo mjesta u Nacionalnoj galeriji, potrudio se sam da ga stvori.

Pronašao ga je 1892. na mjestu nekadašnjeg zatvora Millbank (srušen 1890.), iz kojeg su kažnjenici otpremani u Australiju. Na tom mjestu podignuta je neoklasicistička palača koju je projektirao Sidney Smith.

Kad je otvorena za javnost 1897. galerija je izlagala samo 245 slika u osam soba, danas ima više od 1500 slika.

Budućim muzejem po ugovoru trebala je upravljati Nacionalna galerija sa Trafalgar Squara, što je i činila do 1955. kad se Tate potpuno osamostalio.

Od otvorenja do danas muzej je dograđivan šest puta, posljednji put 1987. kad mu je dograđena *Clore galerija*, u kojoj su izložene slike Williama Turnera.

Ispočetka se zvao *Galerija Tate* (službeno tek od 1932.) 2000. je promijenio ime u *Tate Britain*, i to kad je počeo izlagati samo djela britanskih umjetnika. Kolekcija započinje djelima nastalim za vladavine Elizabete I i Jamesa Stuarta (17. vijeka) ali najviše djela ima iz 18. i 19. vijeka.

Tate Britain ima slike; Reynoldsa, Gainsborougha, Hogartha, Stubbsa, Constabla, Blaka i prerafaelita.

Od 2000. Tate ima tri nove galerije Tate Modern, Tate Liverpool i Tate St Ives.

## Reference

## Vanjske veze

* Službene stranice muzeja
Redbridge

**Redbridge** ( [Redbridž]) službeno engleski *London Borough of Redbridge*, je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 296,793 stanovnika.

## Geografija

Redbridge leži na sjeveroistočnom rubu metropole.

U okviru njegovih granica leže kvartovi (od sjevera prema jugu) Woodford Wells, Hainault Estate, Woodford, Woodford Bridge, Barkingside, Snaresbrook (djelomično), Wanstead, Newbury Park, Chadwell Heath, Seven Kings, Leytonstone (djelomično), Aldersbrook, Cranbrook Park, Goodmayes i Ilford.

## Historija

Borough je ime dobio po crvenom mostu preko rijeke Roding koji je postaojao sve do 1920-ih. I sama rijeka je sve do sredine 20. vijeka korištena za transport brodskih teglenica.

Današnji Borough Redbridge osnovan je 1965. spajanjem dotadašnjih borougha i distrikta; Ilford i Wanstead, Woodford, i dijelova Dagenhama i Chigwella.koji su nekad bili dio historijske Grofovije Essex.

Ostaci rimskih  građevina iskopani su u Parku Valentines i kod Barkingsida i Wansteada.
U Domesday Booku iz 1086. su neki od današnjih kvartova dokumentirani; Wanstead kao Wenesteda, Woodford kao Wdefort i Ilford kao Ilefort. Od 16. vijeka po Woodfordu ima većih feudalnih imanja, ali se nakon izgradnje prigradskih željeznice sredinom 19. vijeka, kraj počeo preobražavati iz ruralnog u stambeno predgrađe Londona.

Danas je Redbridge pretežno stambeni borough. U Woodfordu postoji univerzitetski kamp, a Ilford ima trgovačkie centre, dobro je povezan metroom i prigradskom željeznicom sa centrom Londona.

Wanstead i Woodford bio je od 1924. do 1964. izborna baza Winstona Churchilla, pa su mu je u znak sjećanja na te dane - 1959. podignut spomenik u Woodford Greenu.

Redbridge ima dosta parkova i zelenih površina, a najveći su; Wanstead, Seven Kings, Clayhall, Goodmayes, Valentines i Roding. U Parku Valentines leži dvorac iz 17. vijeka, a park Roding poznat je po dva jezera.
Šuma Hainault je posječena sredinom 19. vijeka, danas se na njenom zemljištu prostire teren za golf i sportski tereni.

Etničke manjine, a to su uglavnom doseljenici iz Južne Azije i Kariba čine više 1 / 3 stanovnika.

## Reference

## Vanjske veze

* Redbridge Council
Roding (rijeka)

**Roding** je rijeka na istoku Engleske duga 80 km, pritoka rijeke Temze.

## Karakteristike

Roding izvire nedaleko od londonskog aerodroma Stansted u Grofoviji Essex, od tamo teče prema jugu kroz Greater London do ušća u Temzu, kod Barkinga (Barking and Dagenham).

Na svom toku kroz Grofoviju Greater London rijeka formira granicu između borougha Newham i Barking and Dagenham.

Sliv rijeke velik je 342 km².

## Reference

## Vanjske veze

* ''London's Lesser Known Rivers - River Roding''
Na tajnom zadatku

Na tajnom zadatku može označavati:

**[[Cover Up (TV serija)|Cover Up]]*, američka TV-serija iz 1984/85. godine, u Jugoslaviji prikazivana pod naslovom *Na tajnom zadatku*
**[[Deep Cover]]*, američki igrani film iz 1992. godine, u Srbiji prikazivan pod naslovom *Na tajnom zadatku*
*''21 Jump Street'' (film), američki igrani film iz 2012. godine, u Srbiji prikazivan pod naslovom *Na tajnom zadatku*
Jongara

, poznat i pod skraćenim naslovom ***Jongara***, je japanski igrani film snimljen 1973. godine u režiji Kōichija Saitōa. Protagonisti su neznanac i njegova supruga koji iz velikog grada dolaze u malo mjesto, gdje izazivaju pažnju svojim liberalnim shvaćanjem bračne vjernosti. Radnja prikazuje kako se ispostavi da je muškarac u stvari yakuza koji se sakrio pred svojim kolegama. Film je izazvao veliku pažnju zbog temeljitog preispitavanja japanskog nacionalnog idenditeta, odnosno romantičarskog stava prema prirodi. Nakon premijere je osvojio nekoliko prestižnih nacionalnih filmskih nagrada.

## Reference

## Vanjske veze
* 
* Profil na portalu BFI
Trafalgar Square

**Trafalgar Square** je trg u londonskom Westminsteru koji je ime je dobio po lordu Nelsonu pobjedniku u Bitci kod Trafalgara 1805.

Trafalgar je vjerojatno najpoznatiji od svih londonskih trgova, to je veliki javni prostor bez parka. Prema njemu vodi sedam avenija tako da se oko njegovog velikog asfaltiranog ovala odvija gust automobilski promet.
 
## Opis i historija

Njegovim centrom dominira 56 metara visok Nelsonov stup - spomenik lordu Nelsonu podignut između 1839-43., na čijem se vrhu koči 5 metara visoka Nelsonova skulptura koju je izradio skulptor Edward Baily. Na uglovima postolja stupa leže četiri brončana lava koje je oblikovao Edwin Landseer uz pomoć Carla Marochettia koji ih je izlio i cizelirao.

Trafalgar Square je podignut između 1820-ih i 1840-ih na mjestu nekadašnjih kraljevskih konjušnica.

Omeđen je zgradama Nacionalne galerije i crkvom sv Martina u polju. Nešto južnije leži raskršće Charing Cross, a od njega prema istoku i prema Cityu ide bulevar Strand koji kasnije mijenja svoje ime u Fleet Street.

Na Trafalgaru se tradicionalno održavaju najveći politički mitinzi, a u decembru za vrijeme božićnih svečanosti, tu se postavlja velika jelka, koja od Drugog svjetskog rata uvijek dolazi iz Norveške kao poklon. Na Trafalgaru se isto tako dočekuje Nova godina.

Tek od 1830. trg dobija današnje ime - Trafalgar Square, 1832. počeli su radovi na izgradnji Nacionalne galerije, a fontane su izgrađene 1845.

Poslednje veliko uređenje trga dovršeno je u julu 2003., sjeverni dio (ispred Nacionalne galerije) je preuređen samo za pješake, izgrađeni su javni toaleti, rampe za invalide i kafe.

## Reference

## Vanjske veze

* ''Trafalgar Square'' na portalu Greater London
Shūsaku Endō

bio je japanski književnik, koji se često navodi kao jedan od najistaknutijih predstavnika Treće generacije japanskih poratnih pisaca. Na njegov opus je značajno uticala  katolička vjera koju je primio u djetinjstvu, a koja predstavlja temu i njegovog najpoznatijeg djela, historijskog romana *[[Tišina (roman)|Tišina]]* posvećenog progonima katolika u Japanu u 17. vijeku.

## Izvori

## Vanjske veze
* "Short biography" by Koichi Kato
* Grave of Endō Shūsaku
Tišina (film, 1971)

***Tišina*** (, translit.&nbsp;*Chinmoku*) je japanski igrani film snimljen 1971. godine u režiji Masahira Shinode. Predstavlja prvu po redu adaptaciju istoimenog romana Shusakua Endoa. Radnja se događa sredinom 17. vijeka u Japanu, gdje vladajući Tokugawa shogunat žestoko progoni katoličke vjernike. Protagonisti su dvojica portugalskih jezuita koji dolaze u Japan kako bi potajno širili kršćanstvo, ali i ispitati glasine da se njihov prethodnik (Cristóvão Ferreira) odmetnuo od Crkve. *Tišina* je primila niz nagrada i pohvala kritičara, a sljedeće je godine prikazana na Kanskom festivalu.

Endov je roman ekraniziran još dva puta - 1996. godine u Brazilu pod naslovom *[[Os Olhos da Ásia]]* i 2016. u SAD pod naslovom *[[Silence (2016 film)|Silence]]*.

## Uloge
* David Lampson ... Sebastian Rodrigo
* Don Kenny ... Francisco Garrpe
* Tetsurō Tamba ... Cristóvão Ferreira
* Mako Iwamatsu ... Kichijiro
* Rokkô Toura ... Samurajski učenjak i tumač
* Eiji Okada ... Inoue 
* Yoshi Katō ... Starac
* Noboru Matsuhashi ... Mokichi
* Shima Iwashita ... Kiku
* Yûsuke Takita ...  Ichizo

## Vanjske veze
*
Borsalino & Co.

***Borsalino & Co.*** je francusko-italijansko-zapadnonjemački gangsterski film snimljen u režiji Jacquesa Deraya i premijerno prikazan 1974. godine. Predstavlja nastavak popularnog filma *[[Borsalino (film)|Borsalino]]*. U njemu Alain Delon ponavlja ulogu Rocha Siffredija, bosa marsejskog podzemlja 1930-ih. Radnja prikazuje kako se mora oduprijeti pokušaju italijanskih mafijaša da preuzmu kontrolu nad ulicama, ali i osvetiti svog (u prethodnom filmu) ubijenog prijatelja Capellu.

## Uloge
* Alain Delon - Roch Siffredi 
* Riccardo Cucciolla - Volpone 
* Daniel Ivernel - Inspector Fanti 
* Reinhard Kolldehoff - Sam 
* André Falcon - Inspector Cazenave 
* Lionel Vitrant - Fernand 
* Adolfo Lastretti - Luciano 
* Greg Germain - Le 'Nègre' 
* Pierre Koulak - Spada 
* Marius Laurey - Teissere 
* Serge Davri - Charlie 
* Günter Meisner - Le médecin 
* Jacques Debary - Le préfet 
* Djéloul Beghoura - Lucien 
* Bruno Balp - Un spectateur de l'Alcazar 
* Catherine Rouvel - Lola
* Anton Diffring - German
* Mireille Darc - Cameo

## Izvori

## Vanjske veze
*
Looper (film)

***Looper*** (), u Srbiji prikazan pod naslovom ***Ubica iz budućnosti*** je američki science fiction film snimljen 2012. godine u režiji Riana Johnsona. Radnja se događa u 21. vijeku kada je otkriće vremenskog putovanja postalo zloupotrijebljeno od organiziranog kriminala koji ga koristi kako bi svoje žrtve likvidirati bez ikakvih tragova. Protagonist, koga tumači Joseph Gordon-Levitt, je profesionalni ubica koji 2047. zarađuje za život ubijajući žrtve koje mu kriminalci isporučuju iz 2077. godine, te koji se jednom suoči sa žrtvom za koju se ispostavi da je starija verzija njega samog (čiji lik tumači Bruce Willis). *Looper* je osvojio brojne pohvale od strane kritičara, kao i ljubitelja SF-žanra, prije svega zbog načina na koji je scenario tretirao problem vremenskog paradoksa.

## Uloge

## Izvori

## Vanjske veze
* 
* 
* 
* 
* 
* ''Looper''  at The Numbers
Obećanje (film, 1972)

, u međunarodnoj distribuciji poznato i pod engleskim naslovom ***The Rendezvous*** (), je japanski igrani film snimljen 1972. godine u režiji Kōichija Saitōa. Radnja prikazuje kako se u vlaku slučajno susretnu mladić i žena koju su sa izdržavanja zatvorske kazne privremeno pustili da ode na pogreb, te kako će se njih dvoje zaljubiti, ali i prepreke koja će sudbina napraviti njihovoj sreći. Film je iste godine prikazan na Berlinskom filmskom festivalu.

## Uloge
* Keiko Kishi - Žena na uvjetnoj slobodi
* Kenichi Hagiwara - Provalnik
* Yoshie Minami - Nadzornica
* Rentaro Mikuni - Detektiv
* Jin Nakayama
* Taiji Tonoyama

## Reference

## Vanjske veze
*
Tabi no Omosa

je japanski igrani film snimljen 1972. godine u režiji Kōichi Saitō. Po žanru je drama, a protagonistica, čiji lik tumači Yoko Takahashi, je mlada djevojka koja iznenada napušta majčin dom kako bi se upustila u lično hodočašće, kojim nastoji obići 88 hramova na japanskom otoku Shikoku.

## Reference

## Vanjske veze
*
Miguel Ferrer

**Miguel José Ferrer** (7. februar 1955 – 19. januar 2017) je bio američki glumac, najpoznatiji u karakternim ulogama u nizu filmova i TV-serija. Među njima se najviše ističe lik ambicioznog japijevskog direktora Boba Mortona u SF-filmu *[[RoboCop]]* te pomoćnika direktora Owena Grangera u kriminalističkoj TV-seriji **.

## Vanjske veze
* 
* Voice chasers 
* The A.V. Club interview
Tišina (roman)

je historijski roman japanskog književnika Shusakua Endoa. Radnja, inspirirana istinitim događajima vezanim uz zapadne katoličke svećenike Giuseppea Ciaru i Criotovaa Ferreiru, je smještena u Japan sredinom 17. vijeka, odnosno u doba kada je nakon ustanka u Shimabari tadašnji Tokugawa šogunat nastojao istrijebiti kršćanstvo te provodio žestoke progone kršćana. Protagonist je mladi jezuitski misionar Sebastião Rodrigues koji zajedno sa svojim kolegom Franciscom Garrpeom dolazi u Japan 1639. godine i svjedoči strahovitim progonima i mučenjima *[[kakure kirishitan]]* (skrivenih kršćana).

Endov roman je osvojio Tanikazijevu nagradu te poslije postao predmetom nekoliko scenskih adaptacija, kao i filmskih ekranizacija - japanskog filma *[[Tišina (film, 1971)|Tišina]]* (1971), brazilskog filma *[[Os Olhos da Ásia]]* (1976) i američkog filma *[[Tišina (film, 2016)|Tišina]]* (2016) u režiji Martina Scorseseja.

## Reference
Melanie Lynskey

**Melanie Jayne Lynskey** (16. svibnja 1977.), novozelandska filmska glumica.

## Biografija

Rođena je u New Plymouthu, Novi Zeland. Majka joj je trgovac nekretninama, a otac ortoped. Najstarija je od petero djece, ima tri mlađa brata i sestru. Nakon završetka srednje škole za djevojke u rodnom gradu,otišla je na sveučilište u Wellingtonu, gdje je studirala kazalište i englesku književnost.

Završivši obrazovanje, počela se profesionalno baviti glumom. Smatra se karakternom glumicom, a do sada je ostvarila gotovo šezdeset uloga. Među njene uloge spadaju filmovi: Rajska stvorenja, Djevojke iz Coyote bara, Detroit Rock City, Ni na nebu, ni na zemlji, Charlijev svijet, Tražeći prijatelja za kraj svijeta. Od televizijskih uloga tu su serije House, Dva i pol muškarca, Uvijek je sunčano u Philadelphiji, i Ženske priče.

Od 2007. do 2014. bila je udana za glumca Jimmia Simpsona. Jedna od djeveruša na vjenčanju bila je i Emily Deschanel. Trenutno živi u Los Angelesu.

## Vanjske veze
* Melanie Lynskey na imdb-u
* Melanie Lynskey na Twitter u
La Loi du survivant

***La Loi du survivant*** () je francuski igrani film snimljen 1967. godine u režiji Joséa Giovannija kome je to bio režijski debi. Predstavlja adaptaciju Giovannijevog vlastitog romana  *Les Aventuriers*, odnosno njegovog drugog dijela. Protagonist, koga tumači Michel Constantin, je veteran rata u Indokini koji se obogatio u Aziji i oko 1960. godine dolazi provesti odmor na Korzici. Tamo ga zaintrigira tajanstvena žena (čiji lik tumači Alexandra Stewart) koju lokalni nasilnici drže zatvorenu i tjeraju na prostituciju, te je odluči osloboditi.

Prvi dio Giovannijevog romana je istovremeno bio ekraniziran kao nešto poznatiji film *[[Les Aventuriers]]* sa Linom Venturom i Alainom Delonom u glavnim ulogama.

## Uloge
* Michel Constantin : Stan Krol, dit *Kalmouk*
* Alexandra Stewart : Hélène 
* Edwine Moatti : Maria, la sœur de Pao
* Roger Blin : Pao, le résistant
* Albert Dagnant : Galinetti
* Jean Franval : « le jardinier »
* Frédéric Lambre : un frère de Pao
* Daniel Moosmann : un frère de Pao
* Christian Barbier

## Vanjske veze
*  
*